ערבי עם פרח

"ערבי עם פרח" (1926) הוא ציור מאת הצייר הישראלי פנחס ליטבינובסקי.

תיאור
במרכז הציור מופיעה דמותו של צעיר כהה עור חבוש תרבוש, הלובש מכנס שחור וחולצה לבנה. הדמות מתוארת יושבת על כיסא כחול בעל מושב קש. ידו האחת שעונה על גב משענתו של הכיסא, בעוד ידו האחרת מחזיקה פרח אדום. הציור שולט גוון ורוד המופיע ברקע הדמות ומשתקף גם בחולצה הלבנה. הציור מושפע מציורי אוונגרדי אירופי. בייחוד הוא דומה לציוריו של אנרי מאטיס כדוגמת "מלח צעיר" (1906) בכל הקשור לשימוש במשטחי צבע, בעיוות אנטומי לשם הדגשת הקומפוזיציה ובהפשטה מסוימת.

הציור ניתן במתנה על ידי האמן לרפאל קלצ'קין. בשנת 1988 תרמה רעיתו, הדסה קלצ'קין את הציור למוזיאון תל אביב לאמנות לזכר בעלה.

הערות שוליים

מוזיאון תל אביב לאמנות: ציורים
ציורים
ציור ישראלי
ציורים משנות ה-1920
יצירות משנת 1926